**ՆԱԽԱԳԻԾ**

**Ո Ր Ո Շ ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ ՈՐՈՇՈՒՄ**

**« » 2025 թվականի N -Ա**

**ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ**

 Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, Քաղաքացիական օրենսգրքի 605-րդ հոդվածի դրույթներով, հաշվի առնելով Եվրոպական Միության կողմից ֆինանսավորված «Դաշինք՝ հանուն կայուն և կանաչ տեղական ինքնակառավարման» ծրագրի շրջանակներում ստացված գույքի վերաբաշխման գործընթացը, ինչպես նաև Հայաստանի Հանրապետության Լոռու մարզի Վանաձոր համայնքի ավագանու 2024 թվականի ապրիլի 08-ի թիվ 18 և 2025 թվականի մարտի 05-ի թիվ 44 որոշումները և հիմք ընդունելով Վանաձոր համայնքի ղեկավար Ա.Փելեշյանի գրությունը (համայնքապետարանում մուտքագրված 2025 թվականի մայիսի 06-ին 5707 թվագրմամբ)՝ **Հայաստանի Հանրապետության Շիրակի մարզի** **Գյումրի համայնքի ավագանին որոշում է.**

**1.** Հայաստանի Հանրապետության Լոռու մարզի Վանաձոր համայնքից որպես նվիրաբերություն ընդունել գույք՝ համաձայն հավելվածի:

**2.** Հանձնարարել Հայաստանի Հանրապետության Շիրակի մարզի Գյումրի համայնքի ղեկավարին՝ ապահովել Վանաձորի համայնքապետարանի հետ սույն որոշման 1-ին կետում նշված գույքի նվիրաբերության պայմանագրի կնքումը և գույքի ընդունման գործընթացը:

**3.** Սույն որոշման 1-ին կետում նշված գույքի նվիրաբերության պայմանագրի նոտարական վավերացման և պայմանագրից ծագող գույքային իրավունքների պետական գրանցման հետ կապված ծախսերը կատարել Հայաստանի Հանրապետության Շիրակի մարզի Գյումրի համայնքի բյուջեի միջոցների հաշվին:

 **4.** Սույն որոշումն ուժի մեջ է մտնում հրապարակմանը հաջորդող օրվանից:

**Գ.**ՄԱՆՈՒԿՅԱՆ

**Կ.**ՄԱԼԽԱՍՅԱՆ

**Հ.**ՎԱՐԴԱՆՅԱՆ

**Դ.**ՄԱՆՎԵԼՅԱՆ

**Կատարող՝ Դ.Մանվելյան**

**ՀԻՄՆԱՎՈՐՈՒՄ**

«**ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

 Եվրոպական Միության կողմից ֆինանսավորվող «Դաշինք՝ հանուն կայուն և կանաչ տեղական ինքնակառավարման» ծրագրի շրջանակներում Վանաձոր համայնքը ձեռք է բերել գույք՝ ծրագրի նպատակների իրականացման համար։ Ծրագրի ավարտից հետո, գործընկեր համայնքների միջև ձեռք է բերվել պայմանավորվածություն գույքի մի մասը նվիրատվությամբ փոխանցելու Գյումրի համայնքին՝ համայնքի կողմից մատուցվող ծառայությունների կազմակերպման արդյունավետության բարձրացման նպատակով։

 Վանաձոր համայնքի ավագանին իր 2024 թվականի ապրիլի 08-ի թիվ 18 և 2025 թվականի մարտի 05-ի թիվ 44 որոշումներով հավանություն է տվել գույքի նվիրաբերությանը։ Որպես նվիրաբերություն ընդունվող գույքի ցանկում ներառված են ինչպես տրանսպորտային միջոցներ (էլեկտրական ավտոբուսներ, լիցքավորման կայաններ), այնպես էլ կոմունալ և արտադրական նշանակության սարքավորումներ (մամլիչ սարքեր, պլաստիկ տարաներ, թափոնների վերամշակման հոսքագիծ, ավլող մեքենա և այլն)։

Որոշման ընդունումը պայմանավորված է համայնքային ծառայությունների մատչելիության և որակի բարձրացման, երկարաժամկետ օգտագործման նյութատեխնիկական միջոցներով համայնքի գույքային ֆոնդի հարստացման անհրաժեշտությամբ։

**ՏԵՂԵԿԱՆՔ**

« **ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2025 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

 Հայաստանի Հանրապետության Շիրակի մարզի Գյումրի համայնքի ավագանու Որպես նվիրաբերություն գույք ընդունելու մասին որոշման ընդունմամբ Գյումրի համայնքի 2025 թվականի բյուջեում էական փոփոխություններ` ավելացումներ կամ նվազեցումներ չեն նախատեսվում:

**Հավելված՝**

Հայաստանի Հանրապետության Շիրակի մարզի

Գյումրի համայնքի ավագանու
2025 թվականի օգոստոսի 14-ի

№ -Ա որոշման

**ՑԱՆԿ**Հայաստանի Հանրապետության Լոռու մարզի Վանաձոր համայնքից որպես նվիրաբերություն ընդունվող գույքի

| **№** | **Գույքի անվանումը** | **Գումարի չափը (հազ. դրամ)** | **Քանակ** |
| --- | --- | --- | --- |
| 1 | Արև էլեկտրական ավտոբուս (MODEL 6709G7EV) | 308,325.0 | 5 |
| 2 | Լիցքավորման կայաններ (ASEVC3120-120KW DC Fast Charging Systems) | 28,772.0 | 2 |
| 3 | Լիցքավորման կայան (160 KW DC Fast Charging Systems) | 19,110.2 | 1 |
| 4 | Մամլիչ սարք (հիդրավլիկ մամլիչ PTSM-001) | 4,250.0 | 2 |
| 5 | Պլաստիկ տարաներ PET (շշերի համար, 770 լ, պոլիէթիլեն տերեֆտալատե / պոլիէսթերային) | 22,770.0 | 330 |
| 6 | Պլաստիկ տարաներ կենցաղային թափոնների համար (1100 լիտր) | 29,370.0 | 330 |
| 7 | Սերվեր HP ProLiant ML30 G10 (Xeon E-2174G, 64GB RAM, 960GB SSD, 2x2TB HDD, RAID, No OS) | 1,315.0 | 1 |
| 8 | Թափոնների վերամշակման հոսքագիծ (PO-2 մոդել) | 47,275.0 | 1 |
| 9 | Ավլող մեքենա (Kärcher) | 21,265.0 | 1 |
| 10 | Բեռնատարների և աղբամանների մաքրման մեքենա (Kärcher) | 869.0 | 1 |